als_Latn dik_Latn sag_Latn
Duket se ekipet e palicencuara nga Kategoria Superiore nuk kanë preferuar të plotësojnë dokumentacionin e nevojshëm, duke qenë se ato nuk ka pasur pretendime për Kupat e Europës. Laçi si gjysmëfinalist i Kupës së Shqipërisë shpresoi të arrinte finalen për të kapur Europën, ashtu sikurse edhe Tirana, dy ekipe që e fituan këtë të drejtë, pas Apelimit të çështjes.
Specialisti i Sektorit të Licensimit Eduart Gjini, ish-drejtues i klubit “Tirana”, njoftoi sot zyrtarisht se edhe bardheblutë fituan të drejtën e licensimit, pas apelimit, me dokumentet shtesë e fituan të drejtën e pjesëmarrjes në Kupat e Europës.
“FSHF që nga muaji Dhjetor 2016 dhe në vazhdim ka filluar procesin e Licensimit të Klubeve, të cilat kanë aplikuar për të marrë një Liçensë të UEFA-s. Klubet aplikante për licencë janë asistuar dhe monitoruar gjatë të gjithë kësaj periudhe nga ana e Federatës, sidomos në përmbushjen e detyrimeve të Kriterit Financiar,” – thuhej në deklaratën e FSHF-së.
Procesi sipas afateve të përcaktuara nga UEFA përfundoi në 31 Mars 2017. Dokumentacioni që klubet aplikante paraqitën në FSHF gjatë muajit Prill 2017 ju vu në dispozicion ekspertëve të çdo kriteri, të cilët pasi bënë vlerësimet e duhura dhanë edhe konkluzionet përkatëse. Aplikimin për licencë për pjesëmarrjen në kompeticionet europiane e filluan të dhjetë ekipet e Kategorisë Superiore.
Nga dokumentat e paraqitura si dhe nga deklarimet e ekspertëve të kritereve KF Korabi nuk plotësonte asnjë nga kriteret.
Nga Aplikantët e tjerë, Komisioni vendosi ti japë licensën për pjesëmarrje në kompeticionet e UEFA-s, 5 klubeve të mëposhtme :
Kukësi
Partizani
Skënderbeu
Luftëtari
Teuta
C- Komisioni i Licensimit pasi ka verifikuar edhe njëherë të gjithë dokumentacionin e paraqitur si dhe konkluzionet e ekspertëve të kritereve vendosi t’i refuzoi kërkesën për license për pjesëmarrje në kompeticionet europiane, klubeve të mëposhtme:
Flamurtari
Vllaznia
Tirana
Laçi
Vendimi i Komisionit ju shpërnda Klubeve të sipërcituara më 5 maj 2017, ku në të cilin ju theksohej se aplikantët e refuzuar kishin të drejtë për të bërë kërkesë për në Komisionin e Apelit brenda pesë ditëve. Nga klubet që ju refuzua licensa apeluan vetëm KF Tirana dhe KF Laçi, të cilat së bashku me kërkesën për apelim sollën edhe dokumenta shtesë (në të cilat e mbështesnin edhe kërkesën për Apelim).
“Komisioni i Apelit për Licensimin e Klubeve u mblodh sipas procedurës në datën 13 Maj 2017 dhe pasi diskutoi dhe verifikoi të gjithë dokumentacionin e paraqitur së bashku edhe me dokumentet shtesë, të sjella nga Klubet të cilat bënë edhe Apelim, vendosën që: T’i jepej liçensa për pjesëmarrje në kompeticionet europiane ekipeve të KF Tirana dhe KF Laçi.”
FSHF sqaroi në fund se këto vendime të marra nga Komisionet nuk i ka bërë publike për arsyen e vetme, ruajtjen e integritetit të garës.
/a.m/
als_Latn als_Latn als_Latn als_Latn als_Latn als_Latn als_Latn crh_Latn nld_Latn als_Latn ace_Latn als_Latn als_Latn hun_Latn ron_Latn lij_Latn als_Latn als_Latn als_Latn mos_Latn